এত প্রকাণ্ড এই ব্রহ্মাণ্ড, এর জন্ম নাকি শূন্যতা থেকে। শুধু এই তথ্যটুকু জানলেই ফিজিক্সে শূন্যতার মহিমা আন্দাজ করা যায়। ঠাট্টা করে বলা হয়, এই ইউনিভার্স নাকি আল্টিমেট ফ্রি লাঞ্চ। সবার সেরা বিনে পয়সার ভোজ। সে নাহয় জন্মবৃত্তান্ত, জন্মের পরেও এই বিশ্বে শূন্যস্থান বা ভ্যাকুয়াম যে ভেল্কি দেখাচ্ছে, তা বুঝে উঠতে বিজ্ঞানীরা হিমশিম খাচ্ছেন। আর সেই সঙ্গে জানতে পারছেন অদ্ভুতুড়ে সব ব্যাপার-স্যাপার।